analogi
        
         (filosofi)
Store norske leksikon,Religion og filosofi,Filosofiens historie,Middelalderens og renessansens filosofi
En analogi er en sammenligning eller likhet med hensyn til (visse) felles trekk. Analogibegrepet inntar en sentral plass i middelalderens filosofi. Man skiller vanligvis mellom to hovedtyper, analogi gjennom proporsjon og analogi basert på attribusjon.
Analogi gjennom proporsjon er basert på en likhet mellom to proporsjoner, for eksempel mellom Guds kvaliteter (godhet) og Guds natur (uendelighet) på den ene siden, og skapningens godhet og natur (endelighet) på den andre.Analogier mellom Gud og menneske basert på attribusjon forutsetter et kausalt forhold mellom skaperen og det skapte. Å tilskrive det skapte godhet er således en analogi , fordi det ifølge middelalderens filosofi bare er Gud som fullt ut er god. Les mer i Store norske leksikon analogi analogia entis middelalderen filosofiens historie